- Hindi News
- National
- बोर्ड परीक्षा; अंग्रेजी में 80 में से 21 नंबर के प्रश्न बेटियों स्वच्छता अभियान पर
बोर्ड परीक्षा; अंग्रेजी में 80 में से 21 नंबर के प्रश्न बेटियों स्वच्छता अभियान पर
राजस्थानमाध्यमिकशिक्षा बोर्ड की 12वीं की परीक्षा में अंग्रेजी के पेपर में बच्चों को भी बेटी बचाओ, बेटी पढ़ाओ अभियान से जोड़ने का प्रयास हुआ है। इसे लेकर बच्चों को आर्टिकल लिखना था। सात नंबर का यह प्रश्न बच्चों को शुरूआत से ही सामाजिक अभियान से जोड़ने की अच्छी पहल के रूप में दिखाई दिया। इसके तहत बच्चों को ‘एजुकेशन इन गर्ल चाइल्ड’ विषय पर मैगजीन के लिए आर्टिकल लिखना था। इसके विकल्प के रुप में ‘द रोल ऑफ वुमेन इन सोसायटी’ विषय पर स्पीच लिखने का प्रश्न दिया गया। दोनों ही प्रश्न महिला सशक्तिकरण से संबंधित थे।
इसके अलावा सरकारी योजनाओं से संबंधित कई प्रश्न पूछे गए। जानकारी के मुताबिक बच्चों को पत्र लेखन स्वच्छता अभियान को लेकर लिखना था। सात नंबर की रिपोर्ट लेखन से संबंधित प्रश्न भी क्लीन इंडिया मिशन को लेकर दिया गया। इसके अलावा रिपोर्ट लिखने का विषय भी बेटी बचाओ, बेटी पढ़ाओ अभियान था। कुल 80 नंबर के पेपर में 21 नंबर इन्हीं तीन प्रश्नों के थे। इसके अलावा चार नंबर का प्रश्न पानी बचाने के लिए पोस्टर का मैटर तैयार करने को लेकर था।
समसामयिकप्रश्नों से उत्साहित दिखे बच्चे: सरकारकी योजनाओं समसामयिक विषयों को लेकर पूछे गए सवालों से स्टूडेंट्स भी खासे उत्साहित दिखे। जंक्शन स्थित राजकीय बालिका उच्च माध्यमिक विद्यालय में परीक्षा देने पहुंची बच्ची गजल ने बताया कि पेपर बेहद आसान था। सवाल भी सामयिक थे और कोई परेशानी नहीं हुई।
अंग्रेजी की अध्यापक रेखा बंसल ने बताया कि सरकारी योजनाओं काे लेकर तीन बड़े प्रश्न थे हालांकि बच्चों को यह विषय कवर करवा दिए गए थे। इसलिए किसी तरह की परेशानी नहीं हुई। इससे बच्चों का पेपर तो बढ़िया हुआ ही, स्वच्छता बेटी बचाओ, बेटी पढ़ाओ अभियान जैसे सामयिक विषयों से संबंधित नॉलेज भी बढ़ी। इसके अलावा बच्चे छोटी उम्र से ही ऐसे सामाजिक अभियानों प्रति जागरूक भी होंगे।
शिक्षाविद् बोले-इस तरह के प्रयासों का बढ़ावा देना चाहिए
समाजसेवीशिक्षाविद् सुमन चावला ने बताया कि इस तरह के प्रश्नों से बच्चे अपने आसपास की समस्याओं के प्रति जागरूक होंगे। इसके अलावा किताबों से रटा-रटाया प्रश्न पढ़ने की बजाय खुद से उत्तर लिखेंगे तो बच्चों की सृजनात्मक क्षमता बढ़ेगी। बच्चे का मानसिक विकास बचपन में हो जाता है। इस तरह के प्रश्न बच्चों का मानसिक विकास तेज करते हैं। पेपर तैयार करने वाले व्यक्ति ने बेहतरीन और सराहनीय प्रयास किया है। इस तरह के प्रयासों को बढ़ावा दिया जाना चाहिए क्योंकि बच्चों को हम भविष्य के बेहतर नागरिक के रूप में तैयार करना चाहते हैं।
भास्कर ख़ास
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva